Diari Oficial de la Generalitat Valenciana


Sumari del DOGV 3104, del 21-10-1997 (1997/10962)

ACORD de 28 de juliol de 1997, de la Comissió Territorial d'Urbanisme d'Alacant, sobre homologació del PGOU en el sector 13-A-2, del municipi de Torrevella.
------------------------------------------------------------------------------------------------------------------------------------------------------------

### Dades del document

Número de DOGV
:   3104

Data del DOGV
:   21-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10917


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3531 ACORD de 28 de juliol de 1997, de la Comissió Territorial d'Urbanisme d'Alacant, sobre homologació del PGOU en el sector 13-A-2, del municipi de Torrevella. [97/X10923]
  
Vist l'expedient de referència i basant-nos en els següents:
  
Antecedents de fet
  
Primer
  
L'Ajuntament, en la sessió plenària celebrada el dia 20 de març de 1996, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 20 de desembre de 1995, i en un dels diaris de major difusió provincial el 21 de desembre de 1995. No s'hi van presentar al·legacions.
  
Segon
  
La documentació està integrada per memòria informativa i justificativa, i plànols d'informació i ordenació.
  
Tercer
  
Amb aquesta modificació es pretén adequar la superfície i els límits del sector 13-A-2 a la realitat, ja que aquest sector té en el Pla General d'Ordenació Urbana de Torrevella una superfície de 167.255 m2 però en replantejar-lo sobre el terreny resulta modificat el límit amb el sector 13-A-1 (el pla parcial del qual ja està fet) i resulta amb una superfície real de 234.630 m2. L'increment de 67.375 m2 de sòl brut dóna lloc a una reserva de parc urbà de 5.895 m2. Els enllaços de clavegueram, aigua potable, vials, enllumenat i proveïment d'energia elèctrica queden resolts en l' expedient.
  
Quart
  
La Comissió Territorial d'Urbanisme, en la sessió celebrada el 14 de febrer de 1997, va acordar suspendre l'aprovació definitiva de l'expedient fins que s'esmenaren determinades observacions.
  
Cinquè
  
L'Ajuntament, el 9 de juny de 1997, va trametre una nova documentació que esmena una part de les observacions efectuades per la Comissió Territorial d'Urbanisme, i es manté la zona verda computable entre la línia d'edificació i la CN-332.
  
Sisè
  
No obstant això, el representant del Ministeri de Foment en la Comissió Territorial d'Urbanisme manifesta que reconeix haver oferir a l'Ajuntament la cessió de la travessia de la CN-332 de Torrevella, i depèn exclusivament de la corporació local la formalització de la cessió esmentada que convertiria aquesta via en una avinguda sobre la qual deixarien de regir les servituds de carretera.
  
Consideracions tecnicojurídiques
  
Primera
  
La tramitació es considera completa, d'acord amb el que estableixen els articles 38 i 39, per remissió del 55.1, LRAU i Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
Segona
  
La documentació es considera completa, atès que resulta procedent per al tràmit d'aprovació definitiva, de conformitat amb els articles 27 de la LRAU i 97 del Reglament de Planejament.
  
Tercera
  
No hi ha entrebancs per a l'aprovació definitiva de l'expedient, una vegada han estat esmenades les observacions efectuades per la Comissió Territorial d'Urbanisme, si bé són preceptives les competències del Ministeri de Foment mentre no siga efectiva la cessió de la CN-332 en el tram oferit.
  
Quarta
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme,
  
ACORDA
  
Aprovar definitivament l'homologació del Pla General d'Ordenació Urbana en el sector 13 A.2 de Torrevella, encara que en supedita la publicació i, en conseqüència l'eficàcia, a la signatura de la cessió de la travessia de la CN-332 en el tram corresponent, i insta l'Ajuntament de Torrevella perquè la sol·licite al Ministeri de Foment
  
El president de la Comissió Territorial d'Urbanisme, el dia 11 de setembre de 1997, va dictar la següent Resolució:
  
"Vist l'acord adoptat per la Comissió Territorial d'Urbanisme, en la sessió de 28 de juliol de 1997 pel qual es va aprovar definitivament l'expedient de referència, però en supeditava la publicació al compliment de certes condicions, així com la documentació presentada per l'Ajuntament el 10 de setembre de 1997 que compleix tots els punts l'acord de la Comissió esmentat, resolc:
  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de l'aprovació definitiva no en cal la notificació individualitzada".
  
Contra aquest acord, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, d'acord amb els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.